تلات سلامات

تلات سلامات اغنيه مصريه غناها محمد قنديل

 كلمات 

تلات سلامات.. يا واحشنى تلات ايام

بإيدى سلام .. و عينى سلام .. و قلبى سلام

.....

بعادك يا جميل طول .. و دا اول بعاد بيطول

تلات تيام يا روح قلبى ..و انا جنبى حسود و عزول

يقسونى عليك م اقسا .. ينسونى هواك م انسا

يا مالى الدنيا ف عينيا..أه يا مالى الدنيا ف عينيا

تلات سلامات .. و شويه تلات سلامات

.....

عرفت الوحده ايه هيا ..و ايه ايامى ف بعادك

و شوفتك هانت الدنيا ..و لا فكرت ف عتابك

و اعاتبك ليه و انا باحبك .. واقول لك ايه و انا باحبك

يا مالى الدنيا ف عينيا.. آه يا مالى الدنيا فى عينيا

تلات سلامات.. و شويه تلات سلامات

عيونك سود و اقول مش سود.. عشان الناس تتوه عنك

و اصونك من عزول و حسود ..و اغير حتا عليك منك

و لو قلبك سأل قلبى .. ها يعرف اد ايه حبى

يا مالى الدنيا فى عينيا . آه يا مالى الدنيا ف عينيا

تلات سلامات ..و شويه تلات سلامات

تلات سلامات.. يا واحشنى تلات ايام

بايدى سلام .. و عينى سلام .. و قلبى سلام

 شوف كمان 

محمد قنديل

 لينكات برانيه 
 يوتيوب صوت بس
https://m.youtube.com/watch?v=tzXYG0FOUlQ

تصنيف:محمد قنديل
تصنيف:اغانى محمد قنديل
تصنيف:اغانى باللغه المصريه
تصنيف:كلمات اغانى